CELEX: 32018R1266
Language: hu
Date: 2018-09-20 00:00:00
Title: A Bizottság (EU) 2018/1266 végrehajtási rendelete (2018. szeptember 20.) az 540/2011/EU végrehajtási rendeletnek az 1-dekanol, a 6-benziladenin, az alumínium-szulfát, az azadirachtin, a bupirimát, a karboxin, a kletodim, a cikloxidim, a dazomet, a diklofop, a ditianon, a dodin, a fenazakin, a fluometuron, a flutriafol, a hexitiazox, a himexazol, az indolil-vajsav, az izoxaben, a mészkén, a metaldehid, a paklobutrazol, a pencikuron, a szintofen, a tau-fluvalinát és a tebufenozid hatóanyagok jóváhagyási időtartamának meghosszabbítása tekintetében történő módosításáról (EGT-vonatkozású szöveg.)

21.9.2018   
               
               
                  HU
               
               
                  Az Európai Unió Hivatalos Lapja
               
               
                  L 238/81
               
            
         A BIZOTTSÁG (EU) 2018/1266 VÉGREHAJTÁSI RENDELETE
         (2018. szeptember 20.)
         az 540/2011/EU végrehajtási rendeletnek az 1-dekanol, a 6-benziladenin, az alumínium-szulfát, az azadirachtin, a bupirimát, a karboxin, a kletodim, a cikloxidim, a dazomet, a diklofop, a ditianon, a dodin, a fenazakin, a fluometuron, a flutriafol, a hexitiazox, a himexazol, az indolil-vajsav, az izoxaben, a mészkén, a metaldehid, a paklobutrazol, a pencikuron, a szintofen, a tau-fluvalinát és a tebufenozid hatóanyagok jóváhagyási időtartamának meghosszabbítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:
         
                     (1)
                  
                  
                     Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.
                  
               
                     (2)
                  
                  
                     A 844/2012/EU bizottsági végrehajtási rendeletnek (3) megfelelően kérelmeket nyújtottak be az 1-dekanol, a 6-benziladenin, az alumínium-szulfát, az azadirachtin, a bupirimát, a karboxin, a kletodim, a cikloxidim, a dazomet, a diklofop, a ditianon, a dodin, a fenazakin, a fluometuron, a flutriafol, a hexitiazox, a himexazol, az indolil-vajsav, az izoxaben, a mészkén, a metaldehid, a paklobutrazol, a pencikuron, a szintofen, a tau-fluvalinát és a tebufenozid jóváhagyásának megújítása iránt. Ezen anyagok jóváhagyása azonban a kérelmező által nem befolyásolható okokból valószínűleg még azelőtt lejár, hogy jóváhagyásuk meghosszabbításáról döntés születne. Ezért jóváhagyási időtartamaikat az 1107/2009/EK rendelet 17. cikke értelmében meg kell hosszabbítani.
                  
               
                     (3)
                  
                  
                     mivel 2019 és 2021 között nagyszámú hatóanyag jóváhagyása jár le, az ezek meghosszabbítása iránti kérelmek értékeléséhez szükséges időre és erőforrásokra tekintettel a Bizottság C(2016)6104 végrehajtási határozata (4) az 1107/2009/EK rendelet 18. cikke alapján létrehozott egy munkaprogramot, amely csoportosítja a hasonló hatóanyagokat, és prioritásokat határoz meg az emberek és állatok egészségét, valamint a környezetet érintő biztonsági megfontolások alapján.
                  
               
                     (4)
                  
                  
                     mivel az 1-dekanol, 6-benziladenin, alumínium-szulfát, azadirachtin, bupirimát, karboxin, kletodim, cikloxidim, dazomet, diklofop, ditianon, dodin, fenazakin, fluometuron, flutriafol, hexitiazox, himexazol, indolil-vajsav, izoxaben, mészkén, metaldehid, paklobutrazol, pencikuron, szintofen, tau-fluvalinát és tebufenozid hatóanyagok nem tartoznak a C(2016)6104 végrehajtási határozat szerint előnyben részesített kategóriákba, a jóváhagyási időtartamot két vagy három évvel kell meghosszabbítani, figyelembe véve a jelenlegi lejárati időpontot, azt a követelményt, hogy a 844/2012/EU végrehajtási rendelet 6. cikkének (3) bekezdése szerint a hatóanyagokra vonatkozó kiegészítő dokumentációt a jóváhagyás lejárta előtt legkésőbb harminc hónappal kell benyújtani, a felelősségnek és a munkának a referensként és társreferensként közreműködő tagállamok közti kiegyensúlyozott megosztását, valamint az értékeléshez és döntéshozatalhoz szükséges rendelkezésre álló erőforrásokat.
                  
               
                     (5)
                  
                  
                     Ezért helyénvaló a karboxin, a kletodim, a cikloxidim, a dazomet, a diklofop, a fenazakin, a himexazol, az indolil-vajsav, a metaldehid és a paklobutrazol hatóanyagok jóváhagyási időtartamát két évvel, az 1-dekanol, a 6-benziladenin, az alumínium-szulfát, az azadirachtin, a bupirimát, a ditianon, a dodin, a fluometuron, a flutriafol, a hexitiazox, az izoxaben, a mészkén, a pencikuron, a szintofen, a tau-fluvalinát és a tebufenozid hatóanyagok jóváhagyási időtartamát pedig három évvel meghosszabbítani.
                  
               
                     (6)
                  
                  
                     Azokban az esetekben, amikor a 844/2012/EU végrehajtási rendeletnek megfelelő kiegészítő dokumentáció az e rendelet mellékletében meghatározott lejárati időpont előtt legkésőbb 30 hónappal nem kerül benyújtásra, a lejárat időpontjaként vagy az e rendelet hatálybalépése előtt érvényben lévő időpontot, vagy az ez utáni legkorábbi időpontot kell meghatározni.
                  
               
                     (7)
                  
                  
                     Azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.
                  
               
                     (8)
                  
                  
                     Az 540/2011/EU végrehajtási rendeletet ezért ennek megfelelően módosítani kell.
                  
               
                     (9)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 540/2011/EU végrehajtási rendelet melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 20-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 309., 2009.11.24., 1. o.
         
         
            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
         
            (3)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
         
            (4)  A Bizottság végrehajtási határozata (2016. szeptember 28.) a 2019-ben, 2020-ban és 2021-ben lejáró hatóanyag-jóváhagyások meghosszabbítása iránti kérelmek értékelésére vonatkozó munkaprogramnak az 1107/2009/EK európai parlamenti és tanácsi rendelet szerinti létrehozásáról (HL C 357., 2016.9.29., 9. o.).
      
      
         
            MELLÉKLET
            Az 540/2011/EU végrehajtási rendelet mellékletének A. része a következőképpen módosul:
            
                        1.
                     
                     
                        A 316. sor („Cikloxidim”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        2.
                     
                     
                        A 317. sor („6-Benziladenin”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        3.
                     
                     
                        A 322. sor („Himexazol”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        4.
                     
                     
                        A 323. sor („Dodin”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        5.
                     
                     
                        A 326. sor („Indolil-vajsav”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        6.
                     
                     
                        A 328. sor („Tau-fluvalinát”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        7.
                     
                     
                        A 329. sor („Kletodim”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        8.
                     
                     
                        A 330. sor („Bupirimát”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        9.
                     
                     
                        A 333. sor („1-Dekanol”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        10.
                     
                     
                        A 334. sor („Izoxaben”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        11.
                     
                     
                        A 335. sor („Fluometuron”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        12.
                     
                     
                        A 337. sor („Karboxin”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        13.
                     
                     
                        A 339. sor („Dazomet”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        14.
                     
                     
                        A 340. sor („Metaldehid”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        15.
                     
                     
                        A 341. sor („Szintofen”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        16.
                     
                     
                        A 342. sor („Fenazakin”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        17.
                     
                     
                        A 343. sor („Azadirachtin”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        18.
                     
                     
                        A 344. sor („Diklofop”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        19.
                     
                     
                        A 345. sor („Szénkén”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        20.
                     
                     
                        A 346. sor („Alumínium-szulfát”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        21.
                     
                     
                        A 348. sor („Paklobutrazol”) hatodik oszlopában („Jóváhagyás lejárta”) megadott dátum helyébe „2023. május 31.” lép.
                     
                  
                        22.
                     
                     
                        A 349. sor („Pencikuron”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        23.
                     
                     
                        A 350. sor („Tebufenozid”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        24.
                     
                     
                        A 351. sor („Ditianon”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        25.
                     
                     
                        A 352. sor („Hexitiazox”) hatodik oszlopában („Jóváhagyás lejárta”) megadott dátum helyébe „2024. május 31.” lép.
                     
                  
                        26.
                     
                     
                        A 353. sor („Flutriafol”) hatodik oszlopában („Jóváhagyás lejárta”) megadott dátum helyébe „2024. május 31.” lép.